b'\n_START_ARTICLE_\nAugust Landmesser\n_START_SECTION_\n\xc5\xbdivljenjepis\n_START_PARAGRAPH_\nAugust Landmesser je bil edini otrok Augusta Franza Landmesserja in Wilhelmine Magdalene (rojene Schmidtpott). Leta 1931 se je v upanju, da bo dobil slu\xc5\xbebo, pridru\xc5\xbeil nacisti\xc4\x8dni stranki, vendar so ga leta 1935 izklju\xc4\x8dili, ker se je zaro\xc4\x8dil z Irmo Eckler (judinja). \xc4\x8ceprav sta bila registrirana za poroko v Hamburgu, so jima jo n\xc3\xbcrnber\xc5\xa1ki zakoni, sprejeti mesec dni kasneje, to prepre\xc4\x8dili. 29. oktobra 1935 sta dobila h\xc4\x8derko Ingrid._NEWLINE_Fotografija, na kateri je Landmesser odklonil nacisti\xc4\x8dni pozdrav, je bila posneta 13. junija, 1936._NEWLINE_Leta 1937, sta Landmesser in Ecklerjeva posku\xc5\xa1ala pobegniti na Dansko, vendar sta bila prijeta. V juliju 1937, ko je Ecklerjeva spet zanosila, je bil on obto\xc5\xbeen in spoznan za krivega zaradi sramotenja rase pod nacisti\xc4\x8dnimi rasnimi zakoni. Trdil je, da nista vedela, da je bila Ecklerjeva v celoti judinja in 27. maja, 1938 je bil opro\xc5\xa1\xc4\x8den zaradi pomanjkanja dokazov, vendar so ga opozorili, da bo ponovna kr\xc5\xa1itev pomenila dolgoletno zaporno kazen. Par je nadaljeval svojo zvezo tudi v javnosti in 15. julija, 1938 je bil \xc5\xa1e enkrat aretiran in obsojen na dve leti in pol v koncentracijskem tabori\xc5\xa1\xc4\x8du B\xc3\xb6rgermoor._NEWLINE_Tudi Ecklerjevo je gestapo priprl in poslal v zapor Fuhlsb\xc3\xbcttel, kjer je rodila drugo h\xc4\x8derko, Irene. Od tam je bila poslana v koncentracijsko tabori\xc5\xa1\xc4\x8de Oranienburg, nato v Lichtenbur\xc5\xa1ko koncentracijsko tabori\xc5\xa1\xc4\x8de za \xc5\xbeenske ter v \xc5\xbeensko koncentracijsko tabori\xc5\xa1\xc4\x8de Ravensbr\xc3\xbcck. Do januarja 1942 je Irma Eckler napisala nekaj pisem. Verjame se, da je bila februarja 1942 poslana v bernbur\xc5\xa1ki evtanazijski center, kjer je bila med 14.000 usmr\xc4\x8denimi; po povojni dokumentaciji, je bila leta 1949 razgla\xc5\xa1ena za pravno mrtvo z datumom dne 28. aprila 1942._NEWLINE_Medtem je bil 19. januarja, 1941 izpu\xc5\xa1\xc4\x8den iz zapora in je delal kot delovodja v transportnem podjetju P\xc3\xbcst. Dru\xc5\xbeba je imela podru\xc5\xbenico na Heinkel-Werke (tovarna) v Warnem\xc3\xbcnde. V februarju 1944 je bil vpoklican v kazenski bataljon, 999. pehotni bataljon Fort. Ko je bil 17. oktobra 1944 ubit v boju na Hrva\xc5\xa1kem, je bilo progla\xc5\xa1eno, da je pogre\xc5\xa1an v boju. Kot Ecklerjeva je bil uradno razgla\xc5\xa1en za mrtvega leta 1949._NEWLINE_Njuna otroka sta bila sprva odpeljana v mestno siroti\xc5\xa1nico. Ingrid je bilo kasneje dovoljeno \xc5\xbeiveti z njeno babico, medtem ko je Irene dobila rejni\xc5\xa1ke star\xc5\xa1e leta 1941. Ko je leta 1953 babica umrla, je tudi Ingrid dobila rejni\xc5\xa1ke starse. Zakon Augusta Landmesserja in Irme Eckler je senat v Hamburgu retroaktivno priznal v poletju 1951, in jeseni istega leta je Ingrid prevzela priimek Landmesser. Irene pa je \xc5\xa1e naprej uporabljala priimek Eckler.'